**JIM RICHARDS (2) Gazdagság – Isten Akarata?**

**SID:** Helló, Sid Roth vagyok. Üdvözöllek világomban, ahol természetes a természetfölötti! Bármikor ha bekapcsolom a TV-t, olyan dolgokat hallok, hogy „hit-mag”, prosperitás, Isten azt akarja, hogy milliomos légy… Én tudni akarom. Veled mi a helyzet? Tudni szeretnéd, hogy mi az igazság a bővölködési tehát prosperitás tanítás kapcsán? Istentől van a „hit-mag”? Van ennek egy rossz verziója? Van egyáltalán jó verziója? Mi az igazság? Hányan szeretnétek ezt megtudni? Én igen! Nos, itt vagyok Dr.Jim Richards-el és nem is ismerek jobb embert nála, hogy föltegyem azt a kérdést: Van valami, ami nem stimmel a manapság nagyon népszerű tanítással, melyet egy kalap alá véve nevezhetünk prosperitás tanításnak?

***JIM:*** *Tudod, annyira szomorú, hogy manapság Isten igazságát teljesen kicsavarták és arra használják, hogy az emberi kapzsiságot és én-központúságot szolgálja ki és emiatt szinte lehetetlenné válik az embereknek megértenie, hogy a valóság az: igenis Isten akarata, hogy prosperáljunk és bőségben éljünk.*

**SID:** Kikívánkozik belőlem akkor az a kérdés, hogy Isten mindnyájunk számára azt akarja, hogy gazdagok legyünk?

***JIM:*** *Tudod, Isten mindnyájunknak akarja, hogy bővölködő életet éljünk. Azt az életet, ahol a szükségeinket Ő be tudja tölteni. Akarja, hogy kényelmesen éljünk, azonban mindennél jobban akarja, hogy olyan Isten-szerinti bőségben legyünk, hogy képesek legyünk forrásokat teremteni, hogy befektessünk abba, hogy megváltoztassuk ezt a világot, emberek életébe! Tudod, az igazság része, hogy a világ azért is van jelenlegi állapotában, mert az egyházban sokáig azt tanították, hogy akkor vagy szellemi, ha szegény vagy. Emiatt az istentelenek kezében van a készletek fölötti irányítás, vagy kontroll. Pedig Isten nagyon világossá és egyértelművé tette az Igében, hogy amikor az istentelen emberé a gazdagság, az uralkodik és olyankor az igaz nyög.*

**SID:** Ha én Isten lennék és nekem kellene leosztanom a szerepeket, ezen a területen specialistává tennélek! Hadd mondjam el miért. James extrém szegénységben nőtt föl. Apja alkoholista volt, aki nemhogy pénzt nem vitt a családhoz haza, hanem még azt is elszedte tőlük, amijük volt. Anyja mindössze heti 19 dollárt keresett és 3 gyereket kellett eltartania ebből. Nehéz lehetett a gyerekkorod.

***JIM:*** *A szegénység volt számunkra a normális. Az a család voltunk, akik ha nem kaptunk valahonnan ruhákat, akkor csak az volt, ami épp rajtunk volt és mindössze egy pár cipőnk volt. Emlékszem, hogy egyszer felvált a cipőm talpa és ragasztó szalaggal ragasztottam körbe, hogy ne essen le a lábamról. Egyetlen nadrágom volt, amit addig hordtam, hogy már nem bírtam elviselni, levettem magamról, kimostam és addig vártam amíg meg nem száradt, hogy legyen mit újra fölvennem. Ennyink volt mindössze. És ahogy mondtad: apám sokszor jött, betört a házba, még azt a kis ételt is ellopta, amink volt, tél közepén ellopta a fűtéshez használt olajat. Ha ilyen körülmények között nő fel valaki, ez válik számára a normálissá, az elfogadottá, ami nagyban befolyásolja azt, hogy miben hiszel.*

**SID:** Akkor ahogy sokaknak – rád is a szegénység-mentalitás volt érvényes! Mondd el nekünk, hogy tulajdonképpen ezzel a szegénység-mentalitással tanulmányok mutatták ki, hogy generációkon végigmenve mit okoz ez. Magyarázd ezt el nekünk.

***JIM:*** *Tudod, a Biblia is elmondja nekünk, ha valami több generáción át történik velünk, az a gyermekünkben is tovább folytatódik, és ez nem azért van, mert Isten megátkoz bennünket! Ahogy a tanulmány is kimutatja, ha már három generáción át a család segélyekből él nélkülözésben, a negyedik generáció számára ez már olyan automatikus, mintha ez lenne a normális élet. Nagy a valószínűsége, hogy nem jönnek ki a szegénységből csak úgy, ha több generáción át előttük szegénységben éltek.*

**SID:** De van fény az alagút végén… Sőt, amikor 28 éves lettél azt gondoltad teljesen padlót fogtál és annál már nem lehet mélyebbre jutni. Megbetegedtél és olyan orvosi ellátási, kórházi kiadásokat halmoztál föl, melyet soha nem lettél volna képes azokat kifizetni. Majd egy nap, mialatt imádkoztál, egy ilyen csattanást hallottál, ami a feleségedtől jött. Ó, remélem nem törtem össze… De most komolyan, ő nem neked mondta, amit mondott…

***JIM:*** *Igen, tudod eljutottam arról, hogy annyira szegény vagyok, hogy teljesen kétségbe vagyok esve pontról arra, hogy már azzal is megelégszem, ha túlélem a napokat – mentalitás. Amikor már úgy élsz, hogy éppen hogy túléled. Egy nap hálát adtam Istennek az ételünkért, amikor azt mondtam: „Atyám, köszönöm, amit adtál nekünk. Köszönöm, hogy minden szükségünket betöltöd.” Erre a feleségem: „Jim, teljesen belefáradtam és belebetegedtem már abba, hogy épp csak be legyenek töltve a szükségeink! Nem hinném, hogy Istennek ez lenne a terve számunkra! Nem hiszem, hogy így kellene élnünk!” Én épp akkor mentem át a gyógyulási folyamaton, ami legalább négy és fél évbe került, egy velem született vese-elégtelenség, tehát genetikai betegség volt, amit kész csoda, hogy egyáltalán túléltem, hiszen bele kellett volna halnom. A végén mégis meggyógyultam és akkor eszméltem csak rá, hogy mennyi adósságot halmoztunk föl, és a helyzetünk lehetetlennek tűnt, hogy abból valaha is kijövünk. Épp hogy ételre valónk volt.*

**SID:** Majd elkezdted tanulmányozni a Bibliát. Milyen igazságokat mutatott meg neked Isten a vetés és aratás törvényéről?

***JIM:*** *Tudod, az első, amit megértettem, hogy a vetés és aratás nem egy külsődleges dolog. Nem az, hogy azért adok valamit, hogy Isten az adósomként köteles legyen valamit visszaadni nekem. Ez tulajdonképpen a manapság elterjedt meggazdagodási rendszer, melyet a keresztény közösség úgymond helytelenül, vagy hibásan mutatott be nekünk. Istent nem lehet kényszeríteni a vetéssel! A vetés és aratás a szívben zajlódik! Amikor nagylelkűségből, adakozókészségből invesztálok, vagy fektetek bele valamibe, mert a szeretet motivál. Én a világba, tehát más emberekbe fektetek be. Ez megváltoztat valamit bennem belül, ami képessé tesz arra, hogy kapjak. Sőt, hogy elfogadjak, és hogy meglássam milyen lehetőségek rejlenek a gazdagságban.*

**SID:** Jim a saját bőrén tanulta meg hogyan húzza ki magát az adósságból Bibliai szabályokat, alapigazságokat alkalmazva. De Istennek nem csupán annyi a célja, hogy kihúzzon téged az adósságból, hanem hogy prosperitással, bőséggel lásson el, hogy betöltse a te és a családod szükségeit, majd pedig hogy te magad is gondoskodni tudj másokról. El tudod képzelni milyen lehet, amikor közösségekről tudsz anyagilag gondoskodni és mások szükségeit betölteni? Ez számodra is elérhető! A szünet után szeretném, ha majd Jim kicsit erről is tanítana.

**SID:** James ahogy elkezdte tanulmányozni a Bibliát, azt találta, hogy az ember eredetileg sikerre volt úgymond kalibrálva. Magyarázd ezt el.

***JIM:*** *Tudod, a legelső dolog, amit Isten mondott az embernek, hogy „gyümölcsözz és sokasodj”. Mi Isten képmására és hasonlatosságára lettünk megalkotva, hogy úgy uralkodjunk, és úgy éljük az életünket, mint a királyok. Nem úgy kellene élnünk, mint a koldusok, hanem úgy, mint a királyok. Tehát az első, amit fölfedeztem az, hogy ott kell kezdenünk, hogy megkérdezzük: „Mi valójában Isten akarata? Ez egyáltalán Isten akarata a számunkra?” Ezeket kérdezve elkezdtem meglátni ezeket az ígéreteket. A Zsoltárok 35:27 szerint Isten örül az ő szolgái bőségének, prosperitásának (angol fordítás szerint).*

**SID:** Akkor miért gondolják mégis azokról, akik Isten szolgálatában állnak, hogy azoknak nem kellene bővölködő életet élniük? Nem kellene, hogy nagy házuk legyen. Ha eredetileg áldottnak kellene lennünk, akkor miért van mégis ez a mentalitás?

***JIM****: A minden hazugság atyjának félrevezetése miatt, mely a történelem során beivódott a kereszténységbe. Amikor ezek a hazugságok megjelennek, nagyon sok formában jelentkeznek. Megpróbálják ellopni tőlünk azt, amit Isten nekünk adott beszédén keresztül és Jézus befejezett munkáján keresztül. Ez a hazugság kétféleképpen nyilvánul meg. Vagy az extrém kapzsiság koncepciójában, a meggazdagodási rendszer formájában és mindezek a dolgok… A másik oldalon pedig annak nézete, hogy akkor tűnsz szelleminek, ha szegény vagy, ennek van valami áldott aspektusa.*

**SID:** Arról van szó, hogy az ördög akar velünk szórakozni?

***JIM:*** *Pontosan. Minden hazugsággal traktál bennünket, amennyire csak bír. De tudod, a Biblia azt mondja, a Példabeszédek 10:15-ben: a szűkölködőknek romlásuk a szegénységük, tehát a nincstelenség teszi őket tönkre! Ember, hát ha szegény vagy, nincs időd Istenre! Nem tudsz gondoskodni a családodról! Küszködsz, nyomások alatt vagy, ami nem más, mint egy fajtája a kísértéseknek. A görögben a kísértés szó jelentése: mindaz, ami azt okozza, hogy nekem törtetnem kell, ami végül arra csábít, hogy kompromisszumokat kössek az életemben.*

**SID:** A szegénység átok?

***JIM:*** *Igen, az! A Biblia világosan elmondja, hogy a törvény átka a szegénység. Ez el is vezet bennünket a következő fázishoz, amikor fölfedeztem, hogy Jézus megszabadított engem a törvény átkától. Azt mondtam: Istenem látom és tudom, hogy ez az igazság, mégsem tapasztalom meg ezt, a Te igazságodat!*

**SID:** Mivel megtört az átok, így ugyanarra az állapotra kellene eljutnunk, amin volt Ádám és Éva, sikerre kalibrálva? Majd jött ugye a bűnbeesés. Mi történt akkor? Valahogy a mi újra-kalibrálásunk nem sikerült?

***JIM:*** *Nem lettünk újra kalibrálva, csupán programozva. Beprogramoztak bennünket. Tudod, a legősibb hazugsága Lucifernek, amit a Földkerekségre hozott az, hogy: „Isten nem jó. Ő nem az, akiben te teljesen megbízhatsz. Nem az, aki mindig jó dolgokat fog veled cselekedni! Először meg kell, hogy világosodj, és ezt megteheted önmagadban is, függetlenítheted magad Istentől.” Ezek a legrégibb, legősibb hazugságai a világon!*

**SID:** Beszélsz olyan képzeletbeli gátakról, akadályokról, melyek bekorlátoznak, limitálnak bennünket. Magyarázd ezt el.

***JIM:*** *A Biblia azt mondja a Példabeszédek 4:23-ban, hogy „Minden féltett dolognál jobban őrizd meg a szíved, mert abból indul ki minden élet!” Az angolban itt egy több jelentéssel bíró szó szerepel: az élet folyamai, melyet úgy is lehetne fordítani: „akadályai, gátjai”. Ez azt mondja el nekünk, hogy minden olyan limitáló, korlátozó tényező nem valahol odakint van, hanem belül a szívben. Úgy gondoljuk, a gazdasági helyzet korlátoz bennünket, vagy a körülményeink, vagy az, ahogy mások ellenünk szegülnek. De a teljes igazság az, hogy minden korlátot az határoz meg, hogy mi mit hiszünk el magunkról! Felfedeztem, hogy egy olyan meghatározást fogadtam el magamról, ami az addigi életemen alapult. Bele kellett néznem Isten Igéjébe és azt a kérdést kellett magamnak föltennem: „Mit mond Isten rólam, ki vagyok én az Ő szemében?” Elkezdtem összekapcsolódni a feltámadt Jézussal, mivel új teremtés vagyok. Amikor a feltámadt Jézussal kapcsolódsz össze, fölfedezed, hogy minden egyes ígéret, Istennek minden ígérete számodra IGEN és ÁMEN! Amikor Jézusban vagy, a korlátjaid elkezdenek kitágulni, kiszélesedni! Azok a korlátozások, limitációk elkezdenek eltűnni!*

**SID:** Te érzel időnként korlátozásokat? Különösen a hátteredre tekintettel, te már anyagilag annál lejjebb nem is lehettél volna! Hogy sikerült magadtól így átfordulnod mégis?

***JIM:*** *Pontosan ez az, amikor Isten végzi a szívedben a munkát! Hadd mondjak el valamit. Amikor feleségemmel elkezdtük meglátni ezeket a Bibliai alapelveket, felfedeztük azt, hogy a szegénységgel ugyanúgy kell elbánnunk, mint a betegséggel! Nekem lett volna a legnagyobb mentségem arra, hogy beteg vagyok, mivel úgy születtem. Semmit nem tettem azért, hogy olyanná váljak! Ez genetikai eredetű volt. Amikor van valamire mentséged, megpróbálod igazolni magad, hogy miért nem változtatsz a dolgokon és együtt élsz ezekkel a kifogásokkal. Sokáig ezt tettem a betegséggel is. Majd ahogy láttam az életem, hogy mennyi orvosi és kórházi költséget felhalmoztam a betegség miatt, tudtam, hogy nem a rossz pénzkezelés volt a probléma. Nem az, hogy nem voltam őszinte. De tudod mit? Mégis kifogást, mentséget találtam, mivel megengedtem a körülményeimnek, hogy meghatározzák, milyen nagy lehet számomra Isten. Hadd mondjak el valamit Sid! Egyik éjjel az ágyunk mellé térdelve szó szerint bocsánatot kértünk ezért Istentől. Annyit mondtunk: „Atyánk, tudjuk, hogy szeretsz bennünket. Tudjuk, hogy amikor Jézus feltámadt a halálból, a törvény minden átkát legyőzted és nincs jogunk ahhoz, hogy így éljünk. Nincs jogunk nyomorogni. Akkor megtértünk, ami az elménk, tehát gondolkodásunk megváltoztatását jelenti. Megváltoztattuk a gondolkodásunkat és teljesen elhatároztuk magunkat. Azt mondtuk, ettől a naptól fogva soha többé nem leszünk ilyen anyagi helyzetben, hacsak azért nem, mert mindenünket odaadjuk, vagy az igazságért kell szenvednünk. De soha többé nem leszünk kétségbeesett állapotban azért, mert kudarcot vallottunk volna abban, hogy bízunk Benned, és együttműködünk Beszédeddel, Igéddel.*

**SID:** A legtöbben attól tartanak, hogy az utolsó időkben az egész világot megrázó gazdasági válság lesz. Te hogy látod ezt? Ezen nekünk is át kell mennünk? Elkerülhetetlen ez, vagy tehetünk mi valamit azért, hogy ezekben az utolsó napokban is prosperáljunk?

***JIM:*** *Tudod, Izsák a legnagyobb éhség közepén vetett és óriásit aratott. A Biblia mind ilyen példákat mutat. Például József, vagy Dániel. Olyan helyzetekben bővölködtek, amikor szenvedniük kellett volna a szükségek miatt.*

**SID:** Tudod én mit hiszek? Én hiszem, hogy a nehéz időkben Isten a hívőket fogja fölemelni, hogy ragyogjanak. Épp emiatt lesz akkora nagy a kontraszt, hogy mindenki hívővé akar majd válni. A szünet után szeretném, ha kicsit többet hallanánk még erről.

**SID:** Tudjátok egy olyan önző korban élünk, minden arról szól, hogy én, én, én, nekem, nekem, nekem. Beszélj nekünk a nagylelkűség, adakozókészség kegyelméről szemben az önzőséggel.

***JIM:*** *Tudod, épp ez a fenomenális dolog. Azt akarjuk, hogy a prosperitásunk olyan legyen, ami növeli az életünket minden szinten, nem csak anyagilag. Sajnos még is sokszor az emberek úgy tekintenek a prosperitásra, mintha minden arról szólna, hogy többünk és többünk legyen. Pál azt mondja a 2Kor.8:7-ben: Ahogy mindenben bővölködtök, hitben, beszédben, stb. úgy a jótéteményben is bővölködjetek! Ez az adás kegyelméről beszél. Ahogy elkezdtem Isten Igéjét megvizsgálni, valami fenomenálisat fedeztem föl. A kegyelemről a következő van: ez Isten képessége, mely bennünk működik, munkálkodik, és az tesz bennünket erősekké. Ugyanaz a dolog, csak más kifejezéseket használ. Ugyanaz, mintha azt mondanám, hogy a Szent Szellem munkálkodik bennem. A kegyelem olyan, mint a kétoldalú érme. Annyi kegyelmet kapsz, tehát kapacitást arra, hogy kapj, mint amennyi a kapacitásod arra, hogy ugyanúgy adj. Engem igazán soha nem érdekelt az, hogy gazdag legyek. Az viszont érdekelt, hogy gondot tudjak viselni a családomra és szolgáljam a családom! Érdekelt, hogy befektessek a világba, hogy megnyerjük őket Jézus számára, a szolgálatokra való adakozás, mások segítése. Szóval kerestem Istent, hogy adja meg azt a képességet, kapacitást, hogy adni is tudjak. Ami történni kezdett, az volt, hogy elkezdtem felismerni olyan területeket, amely irányába kiléptem és sikeres lettem és bővölködni kezdtem olyan szinten, ahogy soha azelőtt. Isten olyan dolgokat mutatott, amiktől a múltban húzódzkodtam volna. Mutatott valamit, elkezdtem csinálni és bumm, azonnal jött a prosperitás.*

**SID:** Kiszélesítetted a határaidat.

***JIM:*** *Pontosan ez is történt! Azok a határok, mivel a kegyelem működik a szívemben, az csak akkor tud működni, ha hiszek az igazságban és az igazság az, ami kitágítja a határokat, korlátokat.*

**SID:** Nehéz úton tanultad meg azt a leckét, hogy Isten az egyetlen forrásunk. Mondd el, amikor valaki sikkasztott tőletek, mi történt.

***JIM:*** *Épp egy missziós körútról tértem haza, amikor egy nap árverezték a házunkat, a gyülekezeti ingóságokat, a bankban 36 ezer dolláros tartozással. Már 90 napja nem voltak kifizetve a számlák és kiderült, hogy a könyvelőnk sikkasztott és lelépett a pénzünkkel, mialatt én külföldön tartózkodtam. Az utolsó fillérünkig ki lettünk fosztva. Egy átlagos sikkasztásos ügynél soha nem kapsz vissza semmit, mivel a pénzt már rég elköltötték, vagy eltüntették. Szóval tudhattad, hogy ezzel állsz szembe. Óriási összegekről beszélünk és ez nem is olyan rég történt. Végigfutott az agyamon, hogy az én koromban, hogy fogok mindent előröl kezdeni? Feleségemmel megállapodtunk, hogy életet fenyegető helyzetünkben lehetünk mérgesek, lehetnek negatív érzéseink, de akkor inkább azt az energiát fordítsuk arra, hogy bízunk Istenben és követjük Őt. Az Úr az én Pásztorom, aki füves legelőre terelget engem és nem szűkölködöm! Tudtuk, ha Isten az, akit követve eljutottunk, ahová eljutottunk, ugyanaz az Isten, aki először eljuttatott oda, most is el fog juttatni! Jöttek a munkásaink és kérdezték: Ma mit csináljunk? Erre én: ma az embereket fogjuk szolgálni, hiszen ezért vagyunk itt! Figyelni fogunk Istenre. Voltak olyan húzós napok, hogy fenyegetést kaptunk, ha délig nem biztosítunk 100 ezer dollárt, odavan minden. De mi csak imádkoztunk és ugyanúgy szolgáltunk az emberek felé, mint addig. Nem is próbálkoztunk azzal, hogy elkezdjük visszaperelni, amit elveszítettünk. A teljes igazság, hogy kilenc hónapunkba telt, mire visszanyertünk mindent.*

**SID:** Kilenc hónap?

***JIM:*** *Kilenc hónap. És kb 18 hónapba telt, amíg az adóhivatal felé is teljesíteni tudtuk a kötelességünket, mivel még az elvesztett összegen felül, az adóhivatal 170 ezer dollárt követelt tőlünk. De 18 hónap alatt a bevételünk a duplájára nőtt!*

**SID:** Oké, vannak most olyanok, akik néznek bennünket. Igen, rólad beszélek, akinek kétségbeesett módon szükséged van segítségre. Meg akarom kérni Dr.James Richards-ot, hogy imádkozzon egy természetfölötti imát fölötted, te pedig fogadd azt nyitott szívvel!

***JIM:*** *Mielőtt imádkoznánk, hadd mondjak még valamit. Készen állsz föladni minden kifogásod? Nem számít, hogy kerültél bele abba. Nem számít kinek a hibája volt. Nem számít, hogy a te hibád, vagy valaki más hibája. Hajlandó vagy föladni az összes kifogást, mentséget, hogy azt mondd: Isten Isten! Ígéretei biztosak, igazak! Jézus feltámadt a halálból! Megszabadított az átoktól, hogy ezt az utat megtehessem. Ha meghozod ezt a döntést, akkor készen állsz arra, hogy kapj és elfogadj. „Atyám, a Jézus nevében életet szólok! Áldást szólok! Uram, köszönöm, hogy mindazok szíve, akik hallják most ezt, egy új befogadó készségtől lesz szétrobbanó, egy új reménységet, a Benned való hit kapcsán egy új látást, vagy nézetet a Veled való járásukban, amiben bőség, prosperitás van a Jézus nevében!*

**SID:** Valami természetfölötti történt most az imént veled! Szeretném, ha tanulmányoznád a Bibliát annak tükrében, hogy megkérded: Mit mond Isten. James is épp ezt tette, mikor felesége kihívás elé állította őt. Azt tanulmányozd, hogy Isten mit mond mindenről. Megkapod azt a szívedben és megteszed. De először is bizonyosodj meg afelől, hogy Jézus a Messiásod és Urad! Bizonyosodj meg afelől, hogy megtértél a bűneidből, bocsánatot kértél és elhiszed, hogy Jézus tisztára mos téged és egy friss új kezdetet vehet az életed, ahol nincs múlt, csak ugyanaz a régi elméd és gondolataid. Újítsd meg a te elméd Isten beszéde által. Ördög vigyázz, mert nem kaparinthatsz meg egyet sem ezek közül az emberek közül többé! Ha Isten veled, ki lehet ellened?